stanford-oval/wikipedia huggingface dataset:
בוקו נו פיקו
אזכורים במדיות אחרות > מאנגות

כרך מאנגה קצר בשם "יום של גשם לפיקו וצ'יקו" (ביפנית: 雨の日のぴことちこ תעתיק: אָמֵה נוֹ הִי נוֹ פִיקוֹ טוֹ צִ'יקוֹ) נכתב על ידי אאיו מאדוקה ויצא לאור בכרך מאי 2007 במגזין "Hanaota".
אזכורים במדיות אחרות > משחקי וידאו

ב-6 באפריל 2008 המפיק של הסדרה אישר בבלוג שלו שמשחק וידאו (ぴことちこ ショタアイドルのオシゴト) בכיכובם של פיקו וצ'יקו נמצא בפיתוח. למשחק יש "שיר נושא חדש". המשחק שוחרר ב-15 באוקטובר 2010.
אזכורים במדיות אחרות > אוסף שירים

חבילת אוסף של שירים בשם "אוסף שירים PV של הפיקו שלי: אני בן" (ביפנית: ぼくのぴこ‎ PV Song Collection:‎ 〜ぼく、男の子だよ〜 תעתיק: בּוֹקוּ נוֹ פִּיקוֹ PV סוֹנְג קוֹלֶקְשִיאוֹן: בוֹקוּ אוֹטוֹקוֹ נוֹ קוֹ דָאיִוֹ) יצא לאור ביפן ב-9 ביולי 2009. האורך הכולל של השירים הוא 30 דקות והאוסף כולל יותר מ-8 וידאו קליפים בכיכובן של הדמויות מהסדרה. האוסף גם כולל גרסת קריוקי לכל אחד מהשירים.
הערות שוליים

1 2  כריסטופר מיכאל, Boku no Pico – An Animated Discussion, ‏מאי 2007 (באנגלית)
↑  Pico - Anime News Network (באנגלית)
↑  Official character bio for Boku no Pico OVA (באנגלית)
↑  My Pico (ביפנית)
↑  ぴこ×CoCo×ちこ (ביפנית)
↑  AV(アダルトビデオ)の総合デパート ソフト・オン・デマンド (ביפנית)
↑  Anime News Network‏, Pico Kijuri Promotional Videos Poster, ‏‏17 בספטמבר 2007 (באנגלית)
1 2  ぴこWEB (ביפנית) (ארכיון)
↑  Article about the upcoming PC game (ביפנית)
ברנהרד קלודט

ברנהרד קלודט (בגרמנית: Bernhard Klodt;‏ 26 באוקטובר 1926 – 23 במאי 1996) היה כדורגלן גרמני, ששיחק בעמדת החלוץ. זכה עם גרמניה המערבית במונדיאל 1954.
ביוגרפיה

קלודט נולד ב-26 באוקטובר 1926 בגלזנקירכן שבגרמניה. אחיו, האנס קלודט, היה כדורגלן ששיחק בעמדת השוער. במשך קריירת הקבוצות הוא שיחק בעיקר בשאלקה 04 וגם לזמן קצר ב-TSV הורסט-אמשר. הופעת הבכורה הרשמית שלו עם שאלקה 04 הייתה ב-17 בינואר 1943 כשהוא בן 16, בה כבש בניצחון 2–6 על ווסטפליה הרן. למשך כל הקדנציה השנייה שלו במועדון הם שיחקו בליגה המערבית הבכירה בגרמניה. קלודט כבש בליגה זו 129 שערים ב-330 הופעות, ואף זכה בעונת 1957/58 לעלות עם שאלקה 04 לליגה הגרמנית בניסיון לזכות בה לאחר וסיימו במקום הראשון. בגמר הליגה הגרמנית קלודט כבש צמד בניצחון 0–3 על המבורג וגם סיים כמלך שערי הטורניר עם 5 שערים. כשהוא בן 36 ערך את הופעת הפרישה שלו עם פתיחת הבונדסליגה בשנת 1963, והוא זכה לכבוש את שער הניצחון במשחק ב-0–1 נגד בולגריה.
במדי נבחרת גרמניה המערבית קלודט ערך 19 הופעות וכבש 3 שערים. הוא לקח חלק בזכייתה במונדיאל 1954, בו שיחק תחילה על חשבון הלמוט ראן. בשני משחקי שלב הבתים נגד טורקיה היה שותף וכבש גם בראשון מביניהם בניצחון 1–4. מאמן הנבחרת, זפ הרברגר, החליט להכניס במשחק נגד יוגוסלביה ברבע הגמר את ראן על פניו ודבר זה התקבל לא טוב מצד העיתונות. אך משום שראן כבש באותו משחק הוא תפס את מקומו של קלודט עד סיום הטורניר. במונדיאל 1958 גם שיחק והגרמנים סיימו במקום הרביעי. קלודט ערך את הופעתו האחרונה במדיה ב-20 במאי 1959 נגד פולין בהמבורג.
לאחר שפרש מכדורגל הוא אימן בין היתר את קבוצת הנוער של שאלקה 04. לאחר שסבל מהתקף לב ושבץ מוחי בשנת 1990 הצד הימני של גופו היה משותק. קלודט נפטר ב-23 במאי 1996 בגרמיש-פרטנקירכן שבגרמניה בגיל 69.
תארים

אליפות גרמניה: 1958
גביע העולם: 1954
מקום רביעי בגביע העולם: 1958
מלך השערים בליגה הגרמנית: 1958
ברנהרד קלרמן

| --- | --- |

צילום משנת 1949
 לידה:  4 במרץ 1879 פירט, הרפובליקה הפדרלית של גרמניה 
 פטירה:  17 באוקטובר 1951 (בגיל 72) קליין גליניקה, הרפובליקה הפדרלית של גרמניה 
 מדינה:  הקיסרות הגרמנית, גרמניה הנאצית, רפובליקת ויימאר, גרמניה המזרחית 
 מקום קבורה:  בית הקברות החדש בפוטסדאם 
 מקום לימודים:  האוניברסיטה הטכנית של מינכן 
 שפות היצירה:  גרמנית 
 סוגה:  ספרות ריאליסטית 
 יצירות בולטות:  המנהרה 
 תקופת הפעילות:  מ-1904 
 פרסים והוקרה:  הפרס הלאומי של מזרח גרמניה 
 
ברנהרד קלרמן (בגרמנית:Bernhard Kellermann, ‏ 4 במרץ 1879 - 17 באוקטובר 1951) היה סופר גרמני, בשנותיו האחרונות חי בגרמניה המזרחית. כתב בהשפעת הנאו-רומנטיזם (הרומנים "יסטר ולי", "אינגבורג", "המנהרה"). התנגד להשקפות הפאשיזם והנאציזם, שאת דמותם תיאר ברומן "ריקוד המתים".
ספרים

Yester und Li (1904) (יסטר ולי) – רומן
Ingeborg (1906) -(אינגבורג) – רומן
Der Tor (1909) - (המטומטם) – רומן
Das Meer (1910) (הים) – רומן
Ein Spaziergang in Japan (1910) (טיול ביפן) – רשמי מסע
Sassa yo Yassa. Japanische Tänze (1911) – סאסה יו סאסה, ריקודים יפניים
Der Tunnel (1913) - (המנהרה) – רומן
Der Krieg im Westen (1915) (המלחמה במערב) – רשמי מלחמה
Krieg im Argonnerwald, Kriegsbericht  (1916) (מלחמה ביער ארגון) – רשמי מלחמה
Der 9. November (1920) (התשעה בנובמבר) – רומן
Die Heiligen (1922) (הקדושים) – רומן
Schwedenklees Erlebnis (1923) – חוויית התלתן השוודי
Die Brüder Schellenberg (1925) (האחים שלנברג) – רומן
Die Wiedertäufer von Münster (1925) (האנבפטיסטים ממינסטר) – דרמה
Auf Persiens Karawanenstraßen (1928) (בדרכי שיירות של פרס) – רשמי מסע
Der Weg der Götter. Indien, Klein-Tibet, Siam (1929) (דרך האלים. הודו, טיבט הקטנה, סיאם) – רשמי מסע.
Die Stadt Anatol (1932) (העיר אנטול) – רומן
Jang-tse-kiang (1934) (יאנג צה-קיאנג)
Lied der Freundschaft (1935) (שירי ידידות)
Das blaue Band (1938) (הסרט הכחול)
Meine Reisen in Asien (1940) (מסעותי באסיה)
Georg Wendlandts Umkehr (1941) (חזרתו של גאורג ונדלאנדט) – רומן
Was sollen wir tun? (1945) (מה עלינו לעשות?)
Totentanz (1948) (ריקוד המתים)
"Wir kommen aus Sowjetrußland" (1948) ("אנחנו באים מרוסיה הסובייטית") – רשימות
בתרגום לעברית

אינגבורג – כרכים א ו-ב – בתרגום דוד צמח, הוצאת שטיבל, ורשה, שנת תרע”ט ,1919
המנהרה – תרגום ראשון מאת מ. טמקין - ספריית תרבות, הוצאת מצפה תרפ"ט 1929
הוצאת זמורה - 1981
בסיס דיווח

בסיס דיווח היא שיטת מדידה חשבונאית, המתבססת על עיתוי ההכרה בהכנסות ו/או הוצאות. באופן מכוון מפרידים בין עיתוי ההכרה בהכנסות/הוצאות, לבין העיתוי שלהם בפועל. החשבונאות עושה זאת, כדי לאפשר, אך לא להכתיב, זהות בין עיתוי ההכרה לעיתוי שלהם בפועל. בסיס הדיווח קובע גם את אופן רישום הפעולות החשבונאיות בספרי החשבונות של הארגון, בדרך כלל עסק. תורת החשבונאות מכירה בשתי שיטות דיווח עיקריות מקובלות: שיטת דיווח על בסיס מזומן ושיטת דיווח על בסיס מצטבר. כאשר הראשונה, נחלקת לשתי גישות: מזומן טהור ומזומן מעורב. ואילו ברישום על בסיס צבירה (או מצטבר), ההוצאות/הכנסות יירשמו לפי אירועים בעלי חשיבות, שיחשב מועד היווצרותם של ההוצאות/הכנסות. ולא בהתאם למועד קבלת/תשלום התמורה, בכסף או בשווה כסף. ולכן יכולה להיות התייחסות לקבלת/תשלום תמורה שתעשה בעתיד, או שהייתה בעבר. כאשר הרישום הוא לפי אירועים בעלי חשיבות, למשל הגשת הצעה למכרז, ניתן ליחס להוצאות ולהכנסות מובן רחב יותר. למשל, אם לצורך המכרז יש הוצאות, או הכנסות, לגוף אחר, ניתן לנסות להבין האם הארגון מתרחב לתחומים נוספים. או מתכנס לתחומים מסוימים, ומקטין פעילות בתחומים בהם עסק קודם. ואולי הוא מתבדר. או מצליח לשמר אופן פעולה אחיד לאורך זמן. ואולי הוא מסתכן יתר על המידה, ולחלופין פועל באופן שמרני מדי. דוגמה אחרת היא הכנסה/הוצאה בתשלומים. או קושי רק עם חלק מהתשלומים. הפשטות, לכאורה, ברישום לפי התאריך בו כסף מחליף ידיים עשויה להקשות על זיהוי, וניתוח, אירועים שעשויים להיות בעלי חשיבות.
מקובל להבדיל בין בסיס הדיווח של הרישום החשבונאי לבין בסיס הדיווח לצורכי מס, קרי ייתכן שחברה תדווח על הכנסות על בסיס אחד, ואילו לצורך מס החברה תאלץ לבצע התאמה בדוחותיה הכספיים לבסיס אחר, על מנת לעמוד בכללי הרגולציה של המדינה בה פועל הארגון.
בסיס מזומן > בסיס מזומן (טהור)

בשיטת זו בה עיתוי ההכרה בהכנסות ובהוצאות נקבע לפי מועד קבלת התקבולים או תשלום ההוצאות בפועל, וזאת ללא קשר למועד גיבושה של הזכות לקבלת ההכנסה או חובת תשלום ההוצאה. בשיטה זו, רישום ההכנסה בספרים, יתבצע על סמך קבלת התמורה (במלואה או חלק ממנה) בפועל, ורישום הוצאה בספרים יתבצע רק עם ביצוע התשלום (במלואו או חלק ממנו) בפועל.
כך למשל, אם ב-1 בינואר 2019 נתקבל במזומן סך 500,000 ₪ בגין דמי שכירות לתקופה 1 בינואר 2019 - 31 בדצמבר 2022, בספרי הארגון ירשם מלוא הסכום שהתקבל, זאת למרות שלכאורה ההכנסה היא בגין ארבע שנים (מתוכם 3 שנים בעתיד). אילו נתקבל התקבול מהשוכר בהמחאה דחויה, לתאריך כל שהוא במקום תשלום במזומן, העסקה תירשם בספרי הארגון רק ביום פירעון ההמחאה ולא במועד קבלתה.
במדינות מסוימות, כללי הרגולציה עשויים לחייב הנפקת תיעוד חשבונאי בסמוך למועד מתן התמורה, או שוה ערך לתמורה. בישראל, על פי הוראות מס הכנסה, חייב כל ארגון להפיק תיעוד חשבונאי מסוג קבלה מיד עם קבלת התמורה או שוה ערך לתמורה. וזאת גם אם מועד הפירעון של המחאה, למשל, טרם הגיע. זאת, ללא כל קשר לבסיס הדיווח.
בסיס מזומן > בסיס מזומן מעורב

בדיווח כזה עיקר הפעולות יירשמו לפי בסיס מזומן, אבל חלק מהרישום יתבצע לפי בסיס צבירה כמו למשל רשום הוצאות פחת על ציוד, שהן למעשה אינן הוצאות בפועל אלא ביטוי חשבונאי לפריסת עלות הציוד שנרכש על פני מספר שנות השימוש העתידי הצפוי בו. הפעולות במזומן שיירשמו לפי בסיס צבירה: רישום רכישת נכסים והפחת בגינם, החזר/קבלת הלוואה.
לרוב, ארגונים שבחרו לדווח על בסיס מזומן, יבחרו לנהל את ספרי החשבונות בשיטה ה'חד-צידית' אך לא בהכרח. בישראל מקובל על המדווחים על בסיס מזומן, לנהל את ספרי החשבונות בספר 'תקבולים ותשלומים'. על פי הוראות ניהול פנקסי חשבונות, ספר תקבולים ותשלומים יהיה: (1) ספר כרוך; או (2) חשבון תקבולים ותשלומים במסגרת מערכת חשבונות לפי שיטת החשבונאות הכפולה.
הוראות מס הכנסה מגדירים גם את המידע המזערי שירשם בספר זה: "בספר תקבולים ותשלומים יירשם כל תקבול וכל תשלום הנוגעים להכנסות ולהוצאות הארגוניות בציון התעודה והתאריך. כללו התקבולים שיקים, יצוינו פרטים לזיהויים, כגון מספר השיק ושם הבנק שעליו נמשך".
במדינות מסוימות עשויות רשויות מס ההכנסה ומע"מ לאפשר או לדרוש דיווח על בסיס מזומן, לכלל העוסקים או לחלקם. בישראל, למשל, יכולים בעלי מקצועות חופשיים שאינם מחזיקים מלאי עסקי, כמו, רואה חשבון, רופא ועורך דין, לדווח על עסקאות על בסיס מזומן לצורכי מע"מ; קרי להפיק חשבונית מס וקבלה רק בעת קבלת הכסף בפועל. בהוראות מס הכנסה ישנן הגדרות מפורטות של סוגי העוסקים הרשאים לדוח על בסיס מזומן.
על פניו, בסיס מזומן מתנגש עם עקרון ההקבלה, ולפיכך חברה בע"מ אשר מעוניינת לדווח על הכנסותיה למס הכנסה לפי בסיס מזומן, עליה לבצע רישום חשבונאי לפי בסיס מצטבר (בהתאם לכללי חשבונאות מקובלים בישראל), ובדוח ההתאמה לצורכי מס לבצע התאמה לבסיס מזומן.
בסיס מצטבר

שיטת דיווח על בסיס מצטבר היא שיטת דיווח, לפיה, עיתוי ההכרה בהכנסות והוצאות בעסק יחול כאשר מתגבשת הזכות לקבל את ההכנסה או החובה לשלם את הוצאה, ולא במועד בו התקבלה ההכנסה או הוצאה ההוצאה בפועל. שיטת דיווח על בסיס מצטבר היא הגישה הנוהגת על פי כללי החשבונאות המקובלים, ולפיה מנוהלים הספרים ומוצגים הדוחות הכספיים של רוב החברות. בשיטה זו, רישום הכנסות ייעשה בהתאם למועד התגבשותם והיווצרותם, באופן פשטני, עם ביצוע העסקה, קרי מתן השירות או מכירת הטובין, זאת ללא קשר למועד קבלת התמורה, באופן חלקי או מלא, בכסף או שווה כסף. כך גם לגבי ההוצאות, אלו ירשמו בספרי החשבונות על בסיס הזיקה הישירה בין העלויות שהתהוו בגין עסקה או אירוע לבין הפקת פריטי הכנסה מסוימים מהם ושוב, ללא קשר למועד קבלת התמורה, באופן חלקי או מלא, בכסף או שווה כסף.
על מנת למחיש זאת, נחזור שוב לדוגמה בה השתמשנו בתיאור בסיס מזומן: ב-1 בינואר 2019 נתקבל במזומן סך 500,000 ₪ בגין דמי שכירות לתקופה 1 בינואר 2019 - 31 בדצמבר 2022. על פי השיטה המצטברת, בספרי החשבונות של הארגון ירשם מלוא הסכום שהתקבל בגין השכרות, ומיד תירשם גם תנועת התאמה שתקטין את הסכום שנתקבל באפון יחסי למספר השנים בגינן נתקבל, כלומר פעולת התיקון תעמיד את ההכנסה לשנת 2019 על סך 125,000 ש"ח ותעביר את יתרת 375,000 ש"ח לסעיף מאזני 'הכנסות שכירות מראש', זאת משום שהתקבול היה בגין הכנסה של ארבע שנים, מתוכם 3 שנים מראש ורק הסכום בגין השנה השוטפת מהווה הכנסה בשנת 2019.
דוגמה נוספת, כאשר מקבלת בארגון מקדמה במזומן ב-31 בדצמבר 2019 בגין מכירת טובין שטרם סופקו ללקוח, תקבול זה לא יהווה הכנסה ורשום ההכנסה יתרחש רק בעת הספקת הטובין בפועל (העברת הבעלות) ולא בעת קבלת המקדמה.
על פי הוראות מס הכנסה, חברות בערבון מוגבל, נדרשות לערוך את הדוחות הכספיים על פי כללי חשבונאות מקובלים, קרי לנהל את ספריהם בשיטת הרישום הכפול (בסיס מצטבר), למרות זאת, בתנאים מסוימים הן יכולות לדווח על בסיס מזומן (או מזומן מעורב).
ראו גם

עקרונות חשבונאיים מקובלים
הערות שוליים

↑  תקן חשבונאות בינלאומי 18, באתר https://www.iasb.org.il/, ‏31/05/2016
1 2 3  הוראות מס הכנסה (ניהול פנקסי חשבונות), תשל"ג-1973, באתר www.nevo.co.il
1 2  הוראות מס הכנסה (ניהול פנקסי חשבונות), תשל"ג-1973
↑  ע"א 494/87 חברת קבוצת השומרים שמירה וביטחון בע"מ נגד פשמ"ג

חברת קבוצת השומרים שמירה וביטחון בע"מ היא חברה העוסקת במתן שירותי שמירה ונקיון בהיקפים גדולים, ללקוחות שהם בעיקר מוסדות גדולים. לחברה אין מלאי עסקי והיא אינה עוסקת ביצור או במסחר. הוצאותיה העיקריות הן משכורות לעובדים המשולמות מדי חודש בחודשו והכנסותיה מהשירותים שהיא מספקת מתקבלות באיחור של 60-75 יום בממוצע.

מסגרת פסק דין, אשר ניתן על ידי בית המשפט העליון, נקבע כי אין לגזור מהוראת ניהול ספרים את שיטת הדיווח הנדרשת לצורכי מס. עוד נקבע, כי באין הוראה מחייבת בפקודה בדבר שיטת הרישום או העיתוי הקובע לעניין הכנסה או הוצאה, מוסדר הנושא בכללי החשבונאות המקובלים על רואי

החשבון. בית המשפט קובע כי האפשרות לדיווח על בסיס מזומן ניתנת כאשר לארגון אין מלאי או שהמלאי אינו מהותי.
↑  תקן חשבונאות מספר 25 של המוסד הישראלי לתקינה בחשבונאות, המבוסס על נוסחו של תקן החשבונאות הבינלאומי מס' 18, מגדיר קריטריונים להכרה בהכנסה. התקן מבחין בין הכנסות הנובעות ממכירת סחורות לבין הכנסות הנובעות מעסקאות של הספקת שירותים, אך הקווים המנחים בשני המקרים הם זהים. על פי התקן, בין היתר, ערב ההכרה בהכנסה מעסקת מתן שירות נדרש לא רק צפי לזרימה של הטבות כלכליות הקשורות לעסקה אל הישות – אלא גם המצאות בשלב השלמה של העסקה בתאריך המאזן אשר ניתן למדידה באופן מהימן. כמו כן דורש התקן, כי העלויות שהתהוו במסגרת העסקה והעלויות אשר תידרשנה לצורך השלמתה תהיינה בנות מדידה באופן מהימן.
↑  הכרה בהכנסה היא אחד הנושאים החשבונאיים המשמעותיים ביותר בחשבונאות הפיננסית. שורש הבעיתיות נעוץ בבסיס הצבירה עליו מבוססת החשבונאות (הרישום הכפול) מלכתחילה.
↑  נציבות מס הכנסה פרסמה חוזר שעניינו דיווח לצורכי מס בשיטת מזומן (ראו חוזרי מס הכנסה 39/93 וחוזר 12/94). בחוזר זה מבהירה נציבות מס הכנסה את עמדתה, לפיה במקרים בהם הדוחות הכספיים ערוכים בשיטה המצטברת אין לאפשר לחברה לדווח בדוח ההתאמה לצורכי מס על הכנסותיה החייבות בשיטת המזומן. גם במקרים בהם מחויב הנישום על פי הוראת חוק או תקנה לערוך את הדוחות הכספיים בשיטה המצטברת לא יהא הנישום רשאי לערוך את דוח ההתאמה למס בשיטת מזומן. יש להדגיש כי הנציבות איננה שוללת (ואינה יכולה לעשות כן לאור פסק דינו של בית המשפט העליון בעניין קבוצת השומרים), ניהול ספרים על פי השיטה המצטברת, תוך דיווח לצורכי מס על בסיס מזומן, כל עוד הדוח החשבונאי ערוך על בסיס מזומן.
ברנהרד קריגר

| --- | --- |

 לידה:  26 בנובמבר 1904 ריזה, הרפובליקה הפדרלית של גרמניה 
 פטירה:  3 בינואר 1989 (בגיל 84) המבורג, גרמניה המערבית 
 מדינה:  גרמניה 
 מפלגה:  המפלגה הנאצית 
 
ברנהרד קריגר (Bernhard Krüger) ‏ (26 בנובמבר 1904 – 1989) היה קצין אס אס בדרגת שטורמבאנפיהרר (המקבילה לדרגת מיור בוורמכט), אשר במהלך מלחמת העולם השנייה היה אחראי על מבצע ברנהרד להצפת בריטניה בשטרי כסף מזויפים בסכום כולל של מיליוני לירות שטרלינג  לשם ערעור כלכלת בריטניה.
ביוגרפיה

מבצע ברנהרד היה פרי יוזמת האס אס וביצועו הוטל על ברנהרד קריגר ונשא את שמו. קריגר היה כבר בעל ניסיון כזייפן בשורות האס אס. הוא הדפיס בולי דואר בריטיים שהוכנסו בהם סמלים יהודיים וסובייטיים, בניסיון לערער את אמונתם של הבריטים בצדקת מלחמתם ולהראות להם שמלחמתה של בריטניה הייתה למען היהודים וברית המועצות. כאן הייתה טמונה תעמולה אנטישמית ואנטי סובייטית, כאילו בריטניה פועלת למען כוחות האופל (מבחינת הנאצים), היהדות הבינלאומית והבולשביקים. את הבולים זייף קריגר באמצעות אסירים מעמי אירופה הכבושה, לרבות יהודים.
שטרי הכסף המזויפים הודפסו, במסגרת מבצע ברנהרד, במחנה הריכוז זקסנהאוזן, ששכן 25 ק"מ מצפון מזרח לברלין. קריגר הרכיב צוות של 142 אנשים, חלקם מבין אסירי המחנה, שהיה להם ידע וניסיון בדפוס, רבים מהם יהודים, ובאמצעותם זייף שטרות בערכים של 5, 10, 20 ו-50 לירות שטרלינג.
ביוגרפיה > אחרי מלחמת העולם השנייה

בשנת 1945, כשכוחות בעלות הברית התקרבו למחנה זקסנהאוזן, הועבר צוות הזייפנים למחנה הריכוז באוסטריה. לקראת התבוסה הסופית במאי 1945, תכננו הנאצים לרצוח את אנשי הצוות, אך כוחות בעלות הברית הקדימו אותם וכל אנשי הצוות שוחררו ב-5 במאי 1945 על ידי הצבא האמריקאי.
ברנהרד קריגר נתפס בתום המלחמה על ידי הצרפתים, שהעסיקו אותו בזיוף מסמכים עבור השרות החשאי הצרפתי. בשנת 1950 הועמד קריגר לדין בפני בית דין מערב גרמני לדה-נאציפיקציה (בית דין שנועד לקבוע אם אנשי רשות גרמניים היו מעורבים מרצון בפשעי הנאצים) וזוכה, לאחר שהוצגו בפני בית הדין תצהירים של אחדים מהאסירים מצוות הזייפנים שנותרו בחיים, בהם העידו כי הציל את חייהם. לאחר מכן הועסק קריגר בחברה שייצרה בעת המלחמה את הנייר עליו זויפו הכספים במבצע ברנהרד. קריגר מת בשנת 1989.
דמותו בתרבות

בשנת 2007 הופק באוסטריה הסרט "הזייפנים", (Die Faelscher). הסרט עוסק במבצע ברנהרד ומתבסס על זכרונותיו של אחד האסירים שנאלצו להשתתף במבצע. בסרט מופיעה דמותו של קצין האס אס שטורמבאנפיהרר הרצוג, האחראי על המבצע, שהוא בן דמותו של ברנהרד קריגר. הסרט זכה בפרס אוסקר לשנת 2007, בקטגוריית הסרט הזר הטוב ביותר.
אצטדיון קלינגה

| --- | --- |

 מיקום:  הודו בובנשוואר, אודישה, הודו
 קואורדינטות:  20°17′27″N 85°49′30″E﻿ / ﻿20.290917°N 85.824991°E﻿ / 20.290917; 85.824991
 תקופת הפעילות:  1978–הווה (כ־46 שנים)
 בעלים:  ממשלת אודישה
 מפעיל:  משרד הספורט והנוער של אודישה
 משטח:  דשא
 מושבים:  15,000
 ממדי משטח:  אורך: 109 מטר, רוחב 72 מטר
 he
 
משחק הוקי שדה באצטדיון ההוקי קלינגה
אצטדיון קלינגה (בהינדי: कलिंगा स्टेडियम; באנגלית: Kalinga Stadium) הוא מתחם ספורט בינלאומי רב-תכליתי בבובנשוואר, אודישה, הודו. זהו המגרש הביתי של מועדון העל ההודי אודישה מאז הקמתו ב-2019 וגם של מועדון אינדיאן ארווס מ-2018 עד 2022. הוא ממוקם בלב בובנשוואר ליד אזור נאיפאלי. יש בו מתקני אתלטיקה, כדורגל, הוקי שדה, טניס, טניס שולחן, כדורסל, כדורעף, טיפוס קירות ושחייה. האצטדיון כולל 8 מסלולי אתלטיקה סינתטים.
היסטוריה

ממשלת אודישה צברה מוניטין נרחב בזכות הביצוע המוצלח של אירוח אליפות אסיה באתלטיקה 2017, כאשר המקום המקורי ראנצ'י ביטל את אירוח האירוע 3 חודשים לפני כן. העיר בובנשוואר כונתה כ"בירת הספורט של הודו" בשל אירוח מספר רב של אירועי ספורט. לפי סקר משנת 2021, בובנשוואר דורגה במקום השלישי מבין 5 הערים המובילות בהודו במונחים של מערכת אקולוגית ספורטיבית והיכולת לארח אירועי ספורט גדולים.
האצטדיון נבחר כמקום לאירוח מונדיאל הנשים עד גיל 17 2020, אשר נדחה מאוחר יותר ל-2021 אך בוטל עקב מגפת הקורונה ולאחר מכן הועבר למונדיאל הנשים עד גיל 17 2022. ב-2021 נבחר בתחילה כמקום אירוח עבור גביע אסיה לנשים של 2022 אך לאחר מכן בוטל.
אירועים > בינלאומי > אתלטיקה

| אירוע | שנה | מארגן | תאריכים |
| --- | --- | --- | --- |
| אליפות אסיה באתלטיקה | 2017 | פדרציית האתלטיקה של הודו | 5-9 ביולי 2017 |
אירועים > בינלאומי > כדורגל

| אירוע | שנה | מארגן | תאריכים |
| --- | --- | --- | --- |
| גביע זהב | 2019 | כל התאחדות הכדורגל של הודו | 9-15 בפברואר 2019 |
| אליפות SAFF עד גיל 20 | 2022 | התאחדות הכדורגל של דרום אסיה | 25 ביולי - 5 באוגוסט 2022 |
| גביע העולם של פיפ"א עד גיל 17 לנשים | 2022 | פיפ"א | 11-30 באוקטובר 2022 |
| גביע בין יבשתי | 2023 | כל התאחדות הכדורגל של הודו | 9-18 ביוני 2023 |
| גביע אסיה 2023/2024 | 2023 | קונפדרציית הכדורגל של אסיה | 19 בספטמבר 2023 |
| מוקדמות גביע אסיה בכדורגל 2027 | 2023 | קונפדרציית הכדורגל של אסיה | 21 בנובמבר 2023 |
| מוקדמות מונדיאל 2026 | 2023 | קונפדרציית הכדורגל של אסיה | 21 בנובמבר 2023 |
אירועים > בינלאומי > הוקי

| אירוע | שנה | מארגן | תאריכים |
| --- | --- | --- | --- |
| גביע אלופי הוקי | 2014 | הוקי הודו | 6-14 בדצמבר 2014 |
| ליגת העולם בהוקי גברים | 2017 | הוקי הודו | 1-10 בדצמבר 2017 |
| גביע העולם בהוקי גברים | 2018 | הוקי הודו | 28 בנובמבר - 16 בדצמבר 2018 |
| גמר סדרת ההוקי של FIH | 2019 | הוקי הודו | 6-16 ביוני 2019 |
| מוקדמות האולימפי 2019 לנשים | 2019 | הוקי הודו | 1-2 בנובמבר 2019 |
| המוקדמות האולימפי 2019 גברים | 2019 | הוקי הודו | 1-2 בנובמבר 2019 |
| ליגת מקצוענים גברים | 2020 | הוקי הודו | 18 בינואר - 24 במאי 2020 |
| גביע העולם לנוער בהוקי גברים | 2021 | הוקי הודו | 24 בנובמבר - 5 בדצמבר 2021 |
| ליגת מקצוענים גברים | 2022 | הוקי הודו | 26 בפברואר - 15 באפריל 2022 |
| ליגת מקצוענים נשים | 2022 | הוקי הודו | 26 בפברואר - 9 באפריל 2022 |
| ליגת מקצוענים גברים | 2022 | הוקי הודו | 28 באוקטובר - 6 בנובמבר 2022 |
| גביע העולם בהוקי גברים | 2023 | הוקי הודו | 13-29 בינואר 2023 |
אירועים > בינלאומי > טניס

| אירוע | שנה | מארגן | תאריכים |
| --- | --- | --- | --- |
| הודו F1 Futures | 2018 | איגוד הטניס של כל הודו | 26 בפברואר - 4 במרץ 2018 |
אירועים > בינלאומי > רוגבי

| אירוע | שנה | מארגן | תאריכים |
| --- | --- | --- | --- |
| גביע אסיה ברוגבי שביעיות בנות עד גיל 17 | 2018 | רוגבי אסיה רוגבי הודו | 26-28 באוקטובר 2018 |
אירועים > לאומי > אירועי ספורט רב

| אירוע | שנה | מארגן | תאריכים |
| --- | --- | --- | --- |
| משחקי אוניברסיטת קלו הודו | 2020 | רשות הספורט של הודו משרד הנוער והספורט | 22 בפברואר - 1 במרץ 2020 |
אירועים > לאומי > אתלטיקה

| אירוע | שנה | מארגן | תאריכים |
| --- | --- | --- | --- |
| אליפות הודו הפתוחה באתלטיקה | 2018 | פדרציית האתלטיקה של הודו | 25-28 בספטמבר 2018 |
| גרנד פרי הודו 3 | 2022 | פדרציית האתלטיקה של הודו | 21 במאי 2022 |
| גרנד פרי הודו 4 | 2022 | פדרציית האתלטיקה של הודו | 24 במאי 2022 |
| אליפות הודו באתלטיקה | 2022 | פדרציית האתלטיקה של הודו | 28-31 במרץ 2022 |
אירועים > לאומי > כדורגל

| אירוע | שנה |
| --- | --- |
סופר קאפ ההודי: 2018
סופר קאפ ההודי: 2019
אירועים > ליגות > כדורגל

| אירוע | עונה |
| --- | --- |
I-League: 2018/2019
ליגת העל ההודית: 2017/2018 2019/2020
ליגת הנשים ההודית: 2021/2022
אירועים > ליגות > הוקי

| אירוע | שנה | מארגן |
| --- | --- | --- |
| ליגת הודו בהוקי | 2014 | הוקי הודו |
| ליגת הודו בהוקי | 2015 | הוקי הודו |
| ליגת הודו בהוקי | 2016 | הוקי הודו |
| ליגת הודו בהוקי | 2017 | הוקי הודו |
אירועים > ליגות > טניס

| אירוע | שנה | מארגן |
| --- | --- | --- |
| ליגת העל בטניס אודישה | 2017 | איגוד הטניס אודישה |
| ליגת העל בטניס אודישה | 2018 | איגוד הטניס אודישה |
| ליגת העל בטניס אודישה | 2019 | איגוד הטניס אודישה |
קבוצות

ניתן לראות רשימה של נבחרות וקבוצות שאצטדיון קלינגה הוא אצטדיון הבית או מתחם האימונים שלהן.
קבוצות > נבחרות לאומיות

| קבוצה | ספורט | גוף |
| --- | --- | --- |
| הודו גברים | הוקי שדה | הוקי הודו |
| הודו נשים | הוקי שדה | הוקי הודו |
| הודו עד גיל 20 | כדורגל | התאחדות הכדורגל של הודו |
| הודו עד גיל 17 | כדורגל | התאחדות הכדורגל של הודו |
קבוצות > הוקי

| קבוצה | ספורט | טורניר |
| --- | --- | --- |
| הוקי אודישה | הוקי שדה | הוקי הודו |
| הוקי גנגפור אודישה | הוקי שדה | הוקי הודו |
| קלינגה לאנסרס | הוקי שדה | ליגת ההוקי ההודית |
קבוצות > כדורגל

| קבוצה | ספורט | טורניר |
| --- | --- | --- |
| אודישה | כדורגל | ליגת העל ההודית |
| אינדיאן ארווס | כדורגל | I-League |
| אודישה גברים | כדורגל | גביע סנטוש |
| אודישה נשים | כדורגל | גביע הודו לנשים |
קבוצות > טניס

| קבוצה | ספורט | טורניר |
| --- | --- | --- |
| מועדון הטניס אייס | טניס | טורניר הטניס הפתוח אוטקל |
הערות שוליים

↑  Ranji match at Railway stadium from tomorrow (באנגלית)
↑  Permanent floodlights for Kalinga stadium on anvil, ‏10 ביוני 2012 (באנגלית)
↑  Bhubaneswar needs to do more to imbibe sports culture, ‏12 באוגוסט 2012 (באנגלית)
↑  Asian Athletics Championships: How Odisha transformed itself in just 90 days to step in for Jharkhand as the host, ‏9 ביולי 2017 (באנגלית)
↑  How India got its new sports capital, ‏11 בנובמבר 2019 (באנגלית)
↑  Odisha: Bhubaneswar's inspiring journey from 'Temple City' to 'Sports City', ‏18 ביוני 2021 (באנגלית)
↑  Bhubaneswar among top 5 sports cities of India, ‏10 במרץ 2021 (באנגלית)
מבט אווירי על האצטדיון בשנת 2017
פנים האצטדיון עם מסלול ריצה
זיקוקים המוצגים בטקס הפתיחה של אליפות אסיה באתלטיקה 2017 .
גביע ליגת המקצוענים FIH 2020 לגברים בבהובאנסוואר לקראת השלב השני של משחקי ליגת המקצוענים של נבחרת הודו באצטדיון קלינגה.
אוניברסיטת פנג'אב, צ'אנדיגאר הוכתרה לאלופות של המהדורה הפותחת של משחקי אוניברסיטת קלו בשנת 2020.
משחק ליגת העל של ג'משדפור נגד בנגלורו באצטדיון קלינגה
ראש השרים של אודישה נביין פטנייק עם הקפטן ההודי מנפריט סינג בטקס הפתיחה של גביע העולם בהוקי גברים 2018 .
בן חור (ספר)

| --- | --- |

כריכת המהדורה הראשונה, 1880.
 מידע כללי
 מאת:  לו וולאס
 שפת המקור:  אנגלית
 תורגם לשפות:  לפחות 54
 סוגה:  רומן היסטורי
 נושא:  נצרות, ישו, התקופה הרומית בארץ ישראל 
 מקום התרחשות:  רומא העתיקה, פרובינקיה יודיאה 
 הוצאה
 הוצאה:  הארפר 
 הוצאה בשפת המקור:  הרפר
 תאריך הוצאה:  12 בנובמבר 1880
 מספר עמודים:  560
 הוצאה בעברית
 הוצאה:  יזרעאל (תרגום ראשון)
 תאריך:  1924
 תרגום:  חיים דובניקוב
 קישורים חיצוניים
 הספרייה הלאומית:  001805225, 001805222, 001805224, 001805221, 002001478, 002152417, 002685126, 003808750, 003764729, 001805223, 001805220, 001805219, 001805218, 002703551
 
בֶּן חוּר: סיפור אודות המשיח (אנגלית: Ben-Hur: A Tale of the Christ) הוא רומן מאת לו וולאס שנכתב בשנת 1880. העלילה מתארת את קורותיו של יהודה בן חור, אציל איש ירושלים, שנבגד בידי חברו הרומאי מסאלה, נמכר לעבדות אך זוכה שוב בחירותו ולבסוף מקבל את האמונה בישו הנוצרי. "בן חור" היה הרומן האמריקני המצליח והנמכר ביותר במאה ה-19, ועובד מספר פעמים לתיאטרון ולקולנוע.